ועדת הכלכלה, כנסת 20, פרוטוקול מספר 408, 2017-01-10 11:30

איתן כבל: שלום לכולם, אנחנו מתחילים דיון נוסף.

איתן כבל: הצעת חוק הגנת הצרכן (תיקון – הצבת מכשיר שקילה במכר טובין לפי משקל), התשע"ו-2016, של חברי הכנסת יעקב אשר, משה גפני ואורי מקלב.

הצעת החוק הזאת היא סופר צרכנית.

קורה לכולנו שלא פעם אנחנו נשלחים לקנות דברים בתפזורת כזו או אחרת.

ההוראות שקיבלנו מהמפקדה יכולות להיות קילו תפוחי עץ, אבל כשאנחנו חוזרים חזרה הביתה מתברר שזה 4 קילו.

מדובר על רשתות השיווק.

ברור שכשאנחנו נמצאים בקופה עם העגלה, אף אחד לא יחזור ויתחיל להוריד חלק מהדברים.

זה דבר חשוב מאוד.

כל מה שמדובר כאן זה לשים משקל - השר יכול להחליט לשים במקומות מסוימים משקלים נוספים - נגיש, ידידותי, בלי מחיר.

אני לא רוצה להשית על בעלי הרשתות כל פעם לעדכן.

את המחיר אדם רואה כשהוא בוחר את הדברים.

הוא צריך לעשות את החשבון כמה זה יוצא לפי המשקל.

מדובר על משקל באיכות טובה, ברמה טובה, ידידותי לציבור.

בזה אנחנו עוזרים הרבה מאוד לתושבים שלנו.

<חנה וינשטוק טירי: הממשלה תומכת בהצעת החוק, אם כי יש לה כמה תנאים בתמיכה.

<חנה וינשטוק טירי: ההצעה היא הצעה חשובה.

<חנה וינשטוק טירי: אנחנו מדברים פה על מידע לצרכן.

<חנה וינשטוק טירי: מדובר על מוצרים שהצרכן לא יודע את המשקל שלהם עד שהוא מגיע לקופה.

<חנה וינשטוק טירי: לממשלה חשוב לוודא שלא יהיה מדובר בנטל על בעלי עסקים.

<חנה וינשטוק טירי: נכון לעכשיו, וגם על פי החלטת הממשלה, ההצעה מוגבלת לחנויות ששטח הרצפה שלהן הוא 2,500 מטר מרובע.

איתן כבל: 2,500 מטר זה בגלל המרחק שהוא עובר מהפינה של המצרכים עד לקופה?

<חנה וינשטוק טירי: אני לא יודעת בדיוק.

איתן כבל: השופרסל שבו אני קונה הוא לא 2,500 מטר, הוא קטן יותר.

איתן כבל: הוא אפילו לא 1,000 מטר.

איתן כבל: צריך שיהיה עיקרון.

איתן כבל: או שהעיקרון צודק, או שהוא לא צודק.

איתן כבל: אם הוא לא צודק, אז לא משנה אם זה 100 מטר, 200 מטר.

איתן כבל: אני יכול להבין כשמדובר במכולת קטנה.

<נעמי הימיין רייש: הנטל של הצבת המשקל הוא יותר בהיבטים של המיקום.

<נעמי הימיין רייש: צריך שזאת תהיה חנות שיש בה מקום להציב את המשקל כך שהוא לא יכביד על מעברים, שהוא לא יפגע בתנועה.

איתן כבל: בשופרסל אצלי בשכונה יש את הפינה של הירקות האורגניים.

איתן כבל: שם הם כן מציבים.

איתן כבל: אנחנו לא מביאים עכשיו משקולות בגודל של משאית.

<נעמי הימיין רייש: במכולת שאני רוכשת בה, שזאת מכולת של 300 מטר, צפוף.

איתן כבל: גם ב-2,500 יכול להיות צפוף מאוד.

איתן כבל: אני רוצה להגיד את העיקרון.

איתן כבל: או שהעיקרון נכון, או שחבר הכנסת יעקב אשר סתם מבלבל לנו את המוח.

<נעמי הימיין רייש: העיקרון נכון כשיש מקום.

אין פה כוונה לפגוע בעסקים קטנים, אין כוונה לפגוע במכולות.

אנחנו מדברים על רשתות.

ה-50 סנטימטר האלה של המשקל ייקחו מקום?

<איתי עצמון: צריך להבין מה התכלית של ההגבלה, אם מדובר על המקום הפיזי בחנות, אם מדובר על הגנה על עסקים קטנים ובינוניים.

<איתי עצמון: אם מדובר על הגנה על עסקים קטנים ובינוניים, ניתן לדבר על הגבלה לפי מחזור המכירות, לא לקבוע באופן כמעט שרירותי שטח כל כך גדול.

<איתי עצמון: אני רק מפנה את תשומת הלב לכך שבחוק קידום התחרות בענף המזון חנות גדולה היא חנות ששטח המכירה שלה הוא לפחות 250 מטר מרובע.

<נמרוד הגלילי: אנחנו חושבים שההצעה מיותרת.

<נמרוד הגלילי: גם אני צרכן.

<נמרוד הגלילי: גם אני עושה את הקניות בבית, לא אשתי.

<נמרוד הגלילי: לצרכן סביר פחות חשוב אם זה קילו מלפפונים, אם זה 750 גרם תפוחים.

איתן כבל: אדוני טועה טעות מרה.

מה קורה כשהילדים הולכים לקנות?

איתן כבל: הרבה פעמים יש "עיניים גדולות" עד שאתה מגיע למשקל.

איתן כבל: לי יש "עיניים גדולות".

איתן כבל: אני לא אוהב לשים פירות וירקות בתוך המקרר.

איתן כבל: העובדה שאתה שם חלק מהדברים במקרר, פוגמת בטעם שלהם.

איתן כבל: אני סופר לפי כמות, אני רוצה שיהיה לי את האיזון.

איתן כבל: אתה רוצה שכשאני אגיע לקופה אני אגיד לאנשים, רגע, אני הולך להחזיר 4 עגבניות?

<נמרוד הגלילי: אתה מזיז את זה הצידה.

איתן כבל: עמדתך לא נשקלת.

<נמרוד הגלילי: עמדתי בעניין הזה לא מתקבלת, זכותכם המלאה, אתם המחוקקים פה.

<נמרוד הגלילי: אני חושב שמרבית הצרכנים לא ישתמשו בזה.

<נמרוד הגלילי: אנחנו חשבנו שלא נכון שזה יהיה בכל סניף וסניף, אלא רק בסניפים שהשטח שלהם עולה על שטח מסוים.

איתן כבל: אני חלוק לגמרי על העניין הזה של גודל.

איתן כבל: אתה יכול לבוא ולהגיד שאתה רוצה לעזור לגורם כמו מכולות בגלל אלף ואחד שיקולים.

איתן כבל: בזה אין לי בעיה.

איתן כבל: כשאתה מסתובב בתוך סופר ענק, יש לזה משמעות.

איתן כבל: מה שישבור את העניין זה המשקלונצ'יק שיושב שם?

<נמרוד הגלילי: כבוד יושב-ראש הוועדה, לא מדובר פה בעלות חד-פעמית, מדובר פה בעלויות שוטפות מעבר לעלות של רכישת המשקל.

<נמרוד הגלילי: אני לא יודע עוד מה יוחלט, אבל דיברו איתי על משקל אלקטרוני.

איתן כבל: אתה רוצה את המשקל עם הברזלים?

<נמרוד הגלילי: משקל אלקטרוני דורש עלויות הנדסיות של חיבור לחשמל.

<נמרוד הגלילי: אני לא אמתח כבל חשמל מהקיר.

<נמרוד הגלילי: אתה צריך לסדר שזה יהיה בצורה בטיחותית.

איתן כבל: סוללות לא יהיה טוב?

<נמרוד הגלילי: יש כאן עלויות נוספות.

<נמרוד הגלילי: זה יכול להגיע ל-2,000 שקל לסניף.

זה חד-פעמי.

<נמרוד הגלילי: 2,000 שקל השקעה ראשונית, מעבר לזה יש עלויות כיול.

160 שקל לשנה.

<נמרוד הגלילי: אם הצרכן ישקול בעצמו ויהיה הפרש כיול בין המשקל שהוא שקל למשקל בקופות, זה יכול להוות פתח לתביעות ייצוגיות.

איתן כבל: אתה יודע מתי זה יהיה?

איתן כבל: זה כמו שבמשקל אצלי בבית אני שוקל x, במשקל אחר אני שוקל y.

איתן כבל: יכולים להית פערים של גרמים.

<חנה וינשטוק טירי: ככל שזה במסגרת של סטייה מותרת.

איתן כבל: אם זה עובר את ה-2,3 גרם, מישהו מתחמן בתוך המשקל, הבעיה היא לא בכמה עגבניות שמתי בשקית.

<נמרוד הגלילי: אלו בדיקות שוטפות, כיול שוטף.

איתן כבל: אתה יודע מה מאכזב אותי?

איתן כבל: אתה יודע שטיעונים מהסוג הזה הם אוויר או עץ שנפל ביער.

איתן כבל: במקום לבוא לעזור לי, להגיד: "אוקי , אני מבין שיש כאן חוק שהממשלה אישרה, שהממשלה העבירה אותו, בוא נראה איך אנחנו עושים" - -

הם ביקשו את ה-2,500 מטר, משרד המשפטים אמר שזה בסדר.

הם אפילו לא התייעצו עם משרד הכלכלה.

<נמרוד הגלילי: הבנו שאתם רוצים משקלים, זה בסדר, רק צריך לחשוב אם בכל סניף וסניף יהיה משקל, או רק במקומות שיש שם כמות אוכלוסייה מסוימת.

<נמרוד הגלילי: בהצעת החוק יש לשר סמכות להקטין את גודל הסניף.

איתן כבל: אתה יודע מה, אני הולך איתך.

איתן כבל: כמה בתי עסק שמוכרים פירות וירקות הם מעל 2,500 מטר?

<נמרוד הגלילי: 2,500 מטר זה גדול מאוד.

<נמרוד הגלילי: טעינו.

<נמרוד הגלילי: אני בהחלט מסכים שטעינו.

איתן כבל: יכולת לבוא ולהגיד שנלך על ממוצע, משהו שאני יודע ללכת איתו.

איתן כבל: יכולת לבוא ולהציע ללכת על מחזור.

איתן כבל: יכולת להציע להוציא עסקים קטנים כמו מכולות.

אני בעד זה.

<אלי שלום סתוי: אני בעד החוק הזה.

<אלי שלום סתוי: חלק מרשתות השיווק מגבילות את משקל הפירות והירקות שאותם הצרכן יכול לקבל במחיר מבצע.

<אלי שלום סתוי: בחלק מהרשתות יש שילוט שאומר לצרכן: עד 3 קילו אתה משלם מחיר כזה וכזה, מעל ל-3 קילו אתה משלם את המחיר הרגיל, לא את מחיר המבצע.

<אלי שלום סתוי: אני יודע שזה קיים בשטח.

<אלי שלום סתוי: החריגה הזאת נוצרה על מנת למנוע מצב שבו קמעונאים קטנים ירכשו מרשתות שיווק גדולות מוצרים שהם מוכרים במבצע.

<אלי שלום סתוי: הרשתות לא מעוניינות למכור את המוצרים המסובסדים למתחרים שלהן, הן מעוניינות לתת אותם לצרכן, ובצדק.

<אלי שלום סתוי: ההגדרה הזאת של קיימות של משקל במחלקות שבהן צריך לשקול היא טובה, כי אם לצרכן נתנו מבצע עד 3 קילו והוא לקח לא בכוונה 5 קילו, כשהוא יגיע לקופה הוא ישלם מחיר מלא על 2 הקילו הנוספים שהוא לקח.

<אלי שלום סתוי: יש הצדקה לחוק הזה בהיבט הצרכני.

הארת את עינינו.

<שירה דימניק: דגש נוסף שרציתי להעלות זה העניין של סוג הקמעונאי.

<שירה דימניק: זה משהו שעלה בוועדת שרים, אני חושבת שהוא לא תועד.

<שירה דימניק: הקמעונאי צריך להיות קמעונאי גדול.

אני מסכים.

איתן כבל: אנחנו עוברים להקראה.

איתן כבל: אם יהיו דברים בוויכוח, נשאיר אותם להכנה לקריאה שנייה ושלישית.

זה חוזר לוועדת שרים.

<איתי עצמון: אני אקרא מתוך הנוסח שהעבירו נציגי הממשלה.

<איתי עצמון: אני אערוך בו את ההתאמות הנדרשות אם יהיה צורך.

<איתי עצמון: הצעת חוק הגנת הצרכן (תיקון – הצבת מכשיר שקילה במכר טובין לפי משקל), התשע"ז-2017.

<איתי עצמון: הוספת סעיף 14ט 1.

<איתי עצמון: בחוק הגנת הצרכן, התשמ"א-1981, אחרי סעיף 17ז יבוא: "הצבת מכשיר 17ח (א) עוסק המוכר טובין לפי משקל, שלא ניתן שקילה במכר לגביהם שירות הכולל שקילה, לפני התשלום טובין לפי משקל עבור הטובין יציב במקום עסקו, באופן גלוי ונגיש לצרכן ובסמוך לטובין המוצעים למכירה לפי משקל, מכשיר שקילה תקין; אני מבין שמדובר על מכשיר אחד?

בסעיף (ב) יש לשר אפשרות להרחיב את זה.

<איתי עצמון: אם מדובר על כמות שונה, צריך להגיד מה הכמות שנדרשת.

<חנה וינשטוק טירי: אני חושבת שצריך להגיד את זה במפורש.

<חנה וינשטוק טירי: ככל שלא אומרים, הפרשנות הסבירה היא שמדובר במכשיר שקילה אחד.

<חנה וינשטוק טירי: אני מניחה שזאת הייתה הכוונה.

זאת הייתה הכוונה כשנתנו אפשרות לשר.

נכתוב אחד לפחות.

איתן כבל: אני מסכים.

<איתי עצמון: הצעת הממשלה היא שהסעיף יחול על חנות ששטח הרצפה שלה עולה על 2,500 מטר.

<איתי עצמון: אני מבין שהכוונה היא להחיל את החובה הזאת על קמעונאי גדול כהגדרתו בחוק לקידום התחרות בענף המזון.

הבנתי ממשרד הכלכלה שהם רוצים שיהיה איזה שהוא מטראז'.

איתן כבל: אני מציע שנבחן את זה לקריאה שנייה ושלישית.

איתן כבל: בינתיים נשאיר את זה בהגדרה של קמעונאי גדול על פי חוק קידום התחרות בענף המזון.

איתן כבל: אם יהיו שינויים שתגיעו עליהם להבנות, נעשה את התיקונים בהתאם.

<חנה וינשטוק טירי: להוריד את המספר?

איתן כבל: כן, להוריד את ה-2,500, ולעבור למודל של קמעונאי גדול.

<איתי עצמון: לפי חוק קידום התחרות בענף המזון, קמעונאי גדול הוא קמעונאי המחזיק ב-3 חנויות לפחות, שמחזור המכירות הכולל של חנויותיו בשנת הכספים הקודמת עולה על כ-247 מיליון שקלים חדשים.

<איתי עצמון: יש פסקה (2) של אותה הגדרה, שבה מדובר על קמעונאי המחזיק בחנות מקוונת.

<איתי עצמון: זה לא רלוונטי כל כך לענייננו.

זה לא נופל על אף אחד שהוא מסכן.

זה מכסה את זה.

אני מקבל את הצעתו של היושב-ראש לגבי גודל החנות, רק השאלה אם לא יכדררו אותנו אחר כך עוד פעם.

<איתי עצמון: אפשר לכתוב בדברי ההסבר שבעת ההכנה לקריאה שנייה ושלישית הוועדה תבחן את הגבלת גודל החנות.

<לאה ורון: האם נדרשת הגבלה של שטח רצפתו של בית העסק, ואם כן, כמה.

<נמרוד הגלילי: גם אם זה יהיה קמעונאי גדול, אני חושב שעדיין צריכה להיות הגבלה על שטח המכירה.

איתן כבל: תקיימו ביניכם את הדיון לגבי השאלה אם לכתוב מספר שמגביל את שטח הרצפה.

איתן כבל: עד הקריאה השנייה והשלישית תקבלו ביניכם את ההחלטה אם יותר נכון שיהיה מטראז'.

<נעמי הימיין רייש: או להשאיר את הנוסח איך שהוא עכשיו.

2,500 זו סתם ירייה.

נעמי, את לא יודעת אפילו להסביר את זה.

<הילה דוידוביץ- בלומנטל: הבעיה שלנו היא שזה כתוב במפורש.

זה חוזר לוועדת שרים.

איתן כבל: אנחנו אומרים ש-2,500 לא יהיה, זה פשוט לגחך את עצמנו.

איתן כבל: אם אני כותב פה 2,500, אני מגחך את עצמי, זה קשקוש.

איתן כבל: הלכנו לקראת כותרת שנותנת את ההגדרה המדויקת.

איתן כבל: אני לא סוגר שם את הגולל.

איתן כבל: לקראת קריאה ושנייה שלישית יהיה דיון, המציע יבוא איתכם בדין ודברים לפני שזה מגיע לוועדת שרים, הוא יגיד לכם את עמדתו.

<הילה דוידוביץ- בלומנטל: בהחלטה שלפניי כתוב שהצעת החוק תוחזר לדיון בוועדת שרים לפני הקריאה הראשונה.

איתן כבל: זה מה שאני אומר.

יש חנויות שהן גדולות ולא קמעונאי גדול.

צריך לחייב את המקומות שיש בהם מבצעים על משקל, גם אם הם לא קמעונאי גדול.

שם צריך לחייב.

שם זה ממש קריטי.

זה מסבך קצת את העניין.

זה צודק, רק השאלה אם חכם לעשות את זה.

איתן כבל: היפה בחקיקה זה שהיא לא באה לתת צדק מוחלט.

איתן כבל: היא לא יכולה גם לתת צדק מוחלט.

אולי נפתור את זה בזה שיהיה המטראז'.

<איתי עצמון: אני מציע להסמיך את השר, באישור הוועדה, להחיל את הסעיף המוצע גם על סוגי עוסקים נוספים או קמעונאים בהיקף פעילות אחרת.

<איתי עצמון: (ב) השר רשאי לקבוע בתקנות חובת הצבת מכשירי שקילה בכמות שונה וכן לשנות את שטח הרצפה שסעיף זה יחול לגביו.

<איתי עצמון: כמובן שיהיה צריך לשנות את הסעיף הזה.

איתן כבל: בהתאם לסעיף (א).

<יצחק קמחי: אנחנו עובדים עדיין עם מכשירי שקילה לפי פקודה משנת 1947.

<יצחק קמחי: יש לנו מכשירי שקילה מכניים.

<יצחק קמחי: כדי שלא נגיע למצב הזה, אני מציע להסמיך את השר לקבוע סוגים של מכשירים.

<איתי עצמון: הוראות לעניין סוגי מכשירי שקילה?

<יצחק קמחי: גם לגבי סוג המכשיר, אם אנחנו צריכים לפקח או לא לפקח.

איתן כבל: אני מקבל.

השאלה אם נכון להגיד "לפני התשלום" בסעיף קטן (א).

אולי זה צריך להיות לפני עמדת התשלום.

איתן כבל: תבחנו את זה, זה עניין ניסוחי.

<איתי עצמון: אני אקרא את סעיף (ב) בנוסחו החדש.

<איתי עצמון: (ב) השר רשאי לקבוע הוראות לעניין מכשירי שקילה וכן להחיל את הוראות סעיף קטן (א) על סוגי עוסקים נוספים.

<איתי עצמון: אני מפנה את תשומת הלב לכך שכמעט כל התקנות מסוג זה בחוק הגנת הצרכן טעונות אישור ועדה.

<איתי עצמון: אני מציע שגם כאן יהיה כך.

איתן כבל: אני מעלה להצבעה את סעיף 1 עם התוספות והתיקונים.

<איתי עצמון: אני חושב שראוי לקבוע מועד כניסה לתוקף, כדי לתת זמן היערכות לתיקון.

<חנה וינשטוק טירי: צריך גם סעיף אכיפה.

איתן כבל: בין קריאה ראשונה לשנייה ושלישית תביאו לנו את ההתייחסות לשני העניינים האלה.

<איתי עצמון: צריך לציין את העלות התקציבית בדברי ההסבר.

<שירה דימניק: אין עלות מבחינת תקציב המדינה, העלות היא של העוסקים.

איתן כבל: מי בעד סעיף 1 עם כל תוספות והשינויים?

איתן כבל: בעד – פה אחד

איתן כבל: נמנעים – אין

איתן כבל: תודה רבה, הישיבה נעולה.